**Tieteelliseen tutkimukseen osallistuvan potilaan ohjaaminen tutkimusprojektinäytteenottoon**

**Ajanvaraus T- sairaalan näyttenottopoliklinikalle Vihta-järjestelmässä**

Tutkimushoitajien on mahdollista varata näytteenottoaikoja tieteellisiiin tutkimusprojekteihin osallistuville potilaille Tyksin T-sairaalan näytteenottopoliklinikalle Vihta-ajanvarausjärjestelmän Projektinäytteet -palveluun seuraavissa tilanteissa:

* Näytteenottoon liittyy erityistarvikkeita eli ns. näytteenottokitti.
* Näytteenoton ajankohta ja kellonaika on tarkoin määritelty, esim. tutkimusprojektin aloitus, arviointi potilaan soveltuvuudesta tutkimusprojektiin, lääkeainevasteen tutkimuksiin liittyvät näytteenotot.

Muille tutkimuspotilaille (esim. tutkimusprojektin seurantanäytteenotto) tai muille potilasryhmille ei voi varata aikoja Projektinäytteet -palveluresurssiin. Vihta-ajanvarauksia seurataan laboratorion toimesta.

Käyttäjätunnukset Vihta-ajanvarausjärjestelmän Projektinäytteet -palveluun varauksen tekemiseksi saa tarvittaessa osastonsihteeri Mirka Meurmanilta mirka.meurman@varha.fi. Ennen oikeuksien pyytämistä tulee olla yhteydessä tutkimusprojektihoitajiin: LabTutkimusprojektit@varha.fi. Myös muut kysymykset tutkimuspotilaiden ajanvarauksiin liittyen tulee osoittaa tutkimusprojektihoitajille.

**Ilman ajanvarausta** voidaan tutkimusprojektinäytteitä ottaa T-sairaalan näytteenottopoliklinikalla (kaikenlaiset projektinäytteet).

**Muut Tyks Laboratoriot Kliininen kemian toimipisteet**

Tutkimusprojektinäytteitä voidaan ottaa muissa toimipisteissä vain, jos näytteistä on tehty laboratorion tutkimuspyynnöt ja näytteet analysoidaan vastaavasti kuin hoidolliset/diagnostiset näytteet (ei arkistonäytteitä, ei kittinäytteitä, ei erikoiskäsittelyjä). Esimerkkinä tällaisesta on, jos tutkimusprojektin protokollaan kuuluu rutiinitutkimusvalikoiman tutkimus paikallisesti tehtynä ja tutkittavalle on tehty tutkimuspyyntö ko. tutkimuksesta laboratoriotietojärjestelmään, voi tutkittava käydä näytteenotossa missä tahansa toimipisteessä.

Tutkijalähtöisten erikoiskäsittelyä vaativien tutkimusprojektinäytteiden näytteenotto ja -käsittely voidaan jossakin tapauksissa hajauttaa T-sairaalan näytteenottopoliklinikan lisäksi muihin laboratorion toimipisteisiin (yleensä aluesairaalat). Asiasta sovitaan erikseen tutkimusryhmän ja laboratorion tutkimusprojektihoitajien kanssa.

Tiedot Tyks Laboratoriot Kliininen kemian näytteenottopaikoista ja ohjeet näytteenottoajan varaamisesta löytyvät osoitteesta <https://www.tyks.fi/potilaille-ja-laheisille/hoidot-ja-tutkimukset/laboratorio-ja-naytteenoton-ajanvaraus> Toimipaikasta riippuen näytteenottoon pitää varata aika tai voi saapua jonottamaan vuoronumerolla.